# Bola tampar duduk

Perlawanan antara Belanda dengan Jepun di Sukan Paralimpik 2012.
**Bola tampar duduk** merupakan sejenis bola tampar bagi atlet kurang upaya. Menurut peraturannya, pemain bola tampar duduk mesti mempunyai sekurang-kurangnya satu punggung bersentuhan dengan lantai semasa permainan. Kejohanan Dunia bagi kedua-dua jantina telah diadakan oleh World ParaVolley pada setiap empat tahun.

## Sejarah

Bola tampar duduk dicipta di Belanda oleh Jawatankuasa Sukan Belanda pada tahun 1956 sebagai sejenis sukan pemulihan untuk tentera yang cedera. Pada tahun 1958, pertandingan antarabangsa yang pertama telah diadakan dengan melibatkan pasukan kelab Jerman dan Belanda. Sukan ini merupakan gabungan bola tampar dan *sitzball*, sejenis sukan Jerman yang turut melibatkan pemain duduk tetapi tidak mempunyai jaring. Bola tampar berdiri pertama kali dipertandingkan dalam Sukan Paralimpik Toronto 1976 sebagai sukan demonstrasi untuk atlet yang mengalami masalah pergerakan. Pada tahun 1980, kedua-dua bola tampar berdiri dan duduk telah dimasukkan secara rasminya sebagai sukan teras dalam Sukan Paralimpik. Acara wanita telah diwujudkan pada Sukan Paralimpik Athens 2004. Selepas London 2012, program pendidikan VolleySLIDE telah diasaskan oleh Matt Rogers untuk mempromosi dan membangunkan sukan tersebut secara global. Lapan pasukan lelaki dan lapan pasukan wanita telah bertanding dalam acara tersebut di Sukan Paralimpik Tokyo 2020.

## Klasifikasi

Terdapat dua kelas dalam acara bola tampar duduk:

* **VS1:** Atlet yang mempunyai kecacatan fizikal seperti amputasi pada kakinya, ketegangan otot, panjang kaki yang tidak sama dan sebagainya.
* **VS2:** Atlet yang mempunyai kecacatan fizikal yang kurang serius berbanding dengan **VS1** seperti amputasi pada tapak kakinya, ketegangan otot yang kurang serius dan sebagainya.

Setiap skuad hanya boleh mempunyai 2 pemain **VS2** dan hanya salah seorang dibenarkan untuk bermain sahaja (pemain yang kedua pula menjadi sandaran).

## Sukan Paralimpik

Bola tampar duduk pertama kali dibertandingkan pada Sukan Paralimpik Musim Panas 1976 sebagai sukan demonstrasi dan diperkenalkan sebagai sukan teras pada tahun 1980. Sukan Paralimpik Musim Panas 2000 merupakan kali terakhir bola tampar berdiri dipertandingkan dalam Sukan Paralimpik. Acara perempuan telah diperkenalkan pada tahun semasa Sukan Paralimpik Musim Panas 2004.

## Kejohanan Dunia World ParaVolley

### Bola tampar duduk lelaki

|  |  |  |  |  |
| --- | --- | --- | --- | --- |
| **Tahun** | **Lokasi** | **Emas** | **Perak** | **Gangsa** |
|  1983 | Delden |  Belanda |  Jerman |  Finland |
|  1985 | Kristiansand |  Iran |  Yugoslavia |  Belanda |
|  1986 | Pécs |  Iran |  Hungary |  Belanda |
|  1989 | Las Vegas |  Belanda |  Hungary |  Jerman |
|  1990 | Assen |  Iran |  Belanda |  Yugoslavia |
|  1994 | Bottrop |  Iran |  Norway |  Belanda |
|  1998 | Tehran |  Iran |  Finland |  Bosnia dan Herzegovina |
|  2002 | Cairo |  Bosnia dan Herzegovina |  Jerman |  Iran |
|  2006 | Roermond |  Bosnia dan Herzegovina |  Iran |  Mesir |
|  2010 | Edmond |  Iran |  Bosnia dan Herzegovina |  Mesir |
|  2014 | Elblag |  Bosnia dan Herzegovina |  Brazil |  Iran |
|  2018 | The Hague |  Iran |  Bosnia dan Herzegovina |  Ukraine |

**Kedudukan**

| Kedudukan | Negara | Emas | Perak | Gangsa | Jumlah |
| --- | --- | --- | --- | --- | --- |
| 1 |  Iran (IRI) | 7 | 1 | 2 | 10 |
| 2 |  Bosnia dan Herzegovina (BIH) | 3 | 2 | 1 | 6 |
| 3 |  Belanda (NED) | 2 | 1 | 3 | 6 |
| 4 |  Jerman (GER) | 0 | 2 | 1 | 3 |
| 5 |  Hungary (HUN) | 0 | 2 | 0 | 2 |
| 6 |  Finland (FIN) | 0 | 1 | 1 | 2 |
|  Yugoslavia (YUG) | 0 | 1 | 1 | 2 |
| 8 |  Brazil (BRA) | 0 | 1 | 0 | 1 |
|  Norway (NOR) | 0 | 1 | 0 | 1 |
| 10 |  Mesir (EGY) | 0 | 0 | 2 | 2 |
| 11 |  Ukraine (UKR) | 0 | 0 | 1 | 1 |
| Jumlah (11 negara) | 12 | 12 | 12 | 36 |

### Bola tampar duduk perempuan

|  |  |  |  |  |
| --- | --- | --- | --- | --- |
| **Tahun** | **Lokasi** | **Emas** | **Perak** | **Gangsa** |
|  1994 | Bottrop |  Belanda |  Latvia |  Lithuania |
|  2000 | Maastricht |  Belanda |  Finland |  Slovenia |
|  2002 | Kamnik |  Belanda |  Slovenia |  Finland |
|  2006 | Roermond |  Belanda |  China |  Slovenia |
|  2010 | Edmond |  China |  Amerika Syarikat |  Ukraine |
|  2014 | Elblag |  China |  Amerika Syarikat |  Rusia |
|  2018 | Rotterdam |  Rusia |  Amerika Syarikat |  China |

**Kedudukan**

| Kedudukan | Negara | Emas | Perak | Gangsa | Jumlah |
| --- | --- | --- | --- | --- | --- |
| 1 |  Belanda (NED) | 4 | 0 | 0 | 4 |
| 2 |  China (CHN) | 2 | 1 | 1 | 4 |
| 3 |  Rusia (RUS) | 1 | 0 | 1 | 2 |
| 4 |  Amerika Syarikat (USA) | 0 | 3 | 0 | 3 |
| 5 |  Slovenia (SLO) | 0 | 1 | 2 | 3 |
| 6 |  Finland (FIN) | 0 | 1 | 1 | 2 |
| 7 |  Latvia (LAT) | 0 | 1 | 0 | 1 |
| 8 |  Lithuania (LTU) | 0 | 0 | 1 | 1 |
|  Ukraine (UKR) | 0 | 0 | 1 | 1 |
| Jumlah (9 negara) | 7 | 7 | 7 | 21 |

## Lihat juga

* Bola tampar

## Rujukan

## Pautan luar

* *VolleySLIDE*
* Bola tampar duduk di laman web Jawatankuasa Paralimpik Antarabangsa